CELEX: C2006/281/71
Language: da
Date: 2006-11-18 00:00:00
Title: Sag T-260/06: Sag anlagt den 15. september 2006 — Arktouros mod Kommissionen for De Europæiske Fællesskaber

18.11.2006   
            
            
               DA
            
            
               Den Europæiske Unions Tidende
            
            
               C 281/40
            
         Sag anlagt den 15. september 2006 — Arktouros mod Kommissionen for De Europæiske Fællesskaber
   (Sag T-260/06)
   (2006/C 281/71)
   Processprog: græsk
   Parter
   
      Sagsøger: Foreningen for Beskyttelse og Bevaring af Naturmiljø og Dyreliv, Arktouros (Tessaloniki, Grækenland) (ved avocats N. Kourogianakis og N. Kiramidis)
   
      Sagsøgt: Kommissionen for De Europæiske Fællesskaber
   Sagsøgernes påstande
   
               —
            
            
               Annullation af Kommissionens beslutning af 7. juli 2006 Kommissionen(2006) 3181 endelig udg. meddelt sagsøgeren den 10. juli 2006 om indstilling af programmet »Conservation actions in the Northern Pindos National Park« –Ellas — LIFE03 NAT/GR/000089, og om tilbagebetaling af en støtte på 264 684,00 EUR med tillæg af renter 4 659,53 EUR.
            
         
               —
            
            
               Der fratrækkes et beløb på 55 658,28 EUR fra det krævede tilbagebetalingsbeløb for udgifter, som var godkendt i forbindelse med programmet.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har principalt anført, at Kommissionen har tilsidesat en bestemmelse i LIFE's administrative bestemmelser, hvilket udgør en tilsidesættelse af en retsregel i henhold til artikel 230 EF, hvilket må medføre annullation af nævnte kommissionsbeslutning (2006) 3181 endelig udg.
   Sagsøgeren har dernæst anført, at Kommissionen har anlagt et åbenbart fejlskøn med hensyn til sagsøgerens evne til at afslutte programmet trods to af dens medlemmers udtræden, hvilket begrunder annullationen af Kommissionens beslutning om kontraktens ophør og af tilbagesøgningen af den tildelte støtte.
   Subsidiært har sagsøgeren nedlagt påstand om, at 55 658,28 EUR fratrækkes det beløb, der kræves tilbagebetalt, idet dette beløb udgør godkendte udgifter i forbindelse med programmet.